
Maa-ala osa tasuta kasutusse andmine 

(Ehitustrust AS)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Ehitustrust AS-i, registrikood 12310585 taotlus, milles palutakse ajavahemikul 14.07.-23.12.2023 anda tasuta kasutusse Karja tn 3 (51101:002:0059, ühiskondlike ehitiste maa 100%) Narva Linnavalitsuse Kultuuriosakonna bilansil oleva maa-ala osa üldpindalaga 397,2 m2 ehitusobjekti välikontori ja soojakute paigaldamiseks.

Kooskõlas linnavara kasutusse andmise korra § 7 lg 2 punkti 7, § 46, § 46 lg 4 linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta muudel linna huvidest tulenevatel juhtudel.
AS-i Ehitustrust ja Narva Linnavalitsuse Linnamajandusameti vahel on sõlmitud töövõtuleping Narva Eesti lasteaia Punamütsike hoone rajamiseks. Linna huvi seisneb uue lasteaia hoone rajamises ja saamises.
Küsimus oli arutusel Narva Linnavalitsuse linnavarakomisjoni koosolekul (30.06 – 04.07.2023, protokoll nr 5.3.1-6/15-2023, e-menetlus), kus otsustati rahuldada Ehitustrust AS-i, registrikood 12310585, taotlus, milles palutakse ajavahemikul 14.07.-23.12.2023 anda tasuta kasutusse Karja tn 3 (51101:002:0059, ühiskondlike ehitiste maa 100%) Narva Linnavalitsuse Kultuuriosakonna bilansil oleva maa-ala osa üldpindalaga 397,2 m2 lasteaia Punamütsike ehitusobjekti välikontori ja soojakute paigaldamiseks tingimusel, et säilivad kõik puud mis on projektiga ette nähtud säilitamiseks.

2. ÕIGUSLIKUD ALUSED

Vastavalt Linnavara kasutusse andmise korra” § 7 lg 2 punktile 7 võib linnavara linnavalitsuse korraldusega kasutusse anda tasuta või „Üüritasu arvestuse metoodilise juhendiga“ ette nähtust madalama tasu eest tähtajaga kuni 5 aastat või tähtajatult muudel linna huvidest tulenevatel juhtudel.

3.  OTSUS

Anda Ehitustrust AS-i, registrikood 12310585, ajavahemikul 14.07.-23.12.2023 tasuta kasutusse Karja tn 3 (51101:002:0059, ühiskondlike ehitiste maa 100%) Narva Linnavalitsuse Kultuuriosakonna bilansil oleva maa-ala osa üldpindalaga 397,2 m2  ehitusobjekti välikontori ja soojakute paigaldamiseks tingimusel, et säilivad kõik puud mis on projektiga ette nähtud säilitamiseks.

4.  RAKENDUSSÄTTED

4.1. Korraldus jõustub seadusega sätestatud korras.

4.2. Narva Linnavalitsuse Kultuuriosakonnal teha korraldus teatavaks Ehitustrust AS-i.

4.3. Narva Linnavalitsuse Kultuuriosakonnal sõlmida Ehitustrust AS-iga linnavara tasuta kasutusse andmise leping.

4.4. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

